

|  |  |
| --- | --- |
| grb županije | REPUBLIKA HRVATSKALIČKO-SENJSKA ŽUPANIJA |

ŽUPANIJSKA SKUPŠTINA

KLASA: 021-04/18-01/06

URBROJ: 2125/1-01-18-04

Gospić, 8. veljače 2018. godine

Na temelju članka 35. Zakona o lokalnoj i područnoj (regionalnoj) samoupravi («Narodne novine» br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – p.t., 137/15 – ispr. i 123/17), članka 19. i 84. Statuta Ličko-senjske županije («Županijski glasnik» br. 11/09, 13/09 – ispr., 21/09, 9/10, 22/10 – p.t., 4/12, 4/13 i 6/13 – p.t.) i članka 94. Poslovnika Županijske skupštine («Županijski glasnik» br. 11/09, 4/12, 4/13, 6/13 – p.t. i 14/13), Županijska skupština Ličko-senjske županije na V. sjednici održanoj 8. veljače 2018. godine, donijela je

**ODLUKU  
o izmjenama i dopunama Poslovnika Županijske skupštine**

**Ličko-senjske županije**

**Članak 1.**

Ovom Odlukom mijenja se i dopunjuje Poslovnik Županijske skupštine Ličko-senjske županije («Županijski glasnik» br. 11/09, 4/12, 4/13, 6/13 – p.t. i 14/13).

**Članak 2.**

U članku 5. stavku 4. iza riječi: «većinom» dodaje se riječ: «glasova».

**Članak 3.**

U članku 12. stavku 1. iza alineje 7. dodaje se nova alineja 8. i glasi:

«- ima pravo na opravdani neplaćeni izostanak s posla radi sudjelovanja u radu Skupštine i njenim radnim tijelima.»

Dosadašnja alineja 8., postaje alineja 9.

**Članak 4.**

U članku 44. stavku 1. alineji 2. tekst: «prijedlog obračuna proračuna» briše se, a riječ: «izvješća» zamjenjuje se riječju: «izvještaj».

**Članak 5.**

U članku 58. veznik «ili» zamjenjuje se veznikom «i».

**Članak 6.**

U članku 77. stavku 4. broj: «70» zamjenjuje se brojem «71».

**Članak 7.**

U članku 92.:

* stavku 1. riječ: «izvršavanju» zamjenjuje se riječju: «izvršenju»,
* stavku 3. riječi: «može donijeti» zamjenjuju se riječju: «donese»,
* stavku 4. tekst: «ovlaštenih predlagatelja iz članka 71. Poslovnika» zamjenjuju se riječju: «Župana».

**Članak 8.**

U članku 97. stavku 5. tekst: «jedno pitanje u trajanju od najviše dvije minute» zamjenjuje se tekstom: «tri pitanja, a jedno pitanje izložiti u vremenu od najviše dvije minute».

**Članak 9.**

U članku 113. riječ: «izvješća» zamjenjuje se tekstom: «Odluku o izvršavanju proračuna, Godišnji i Polugodišnji izvještaj o izvršenju proračuna», a briše se tekst: «odluku o raspisivanju referenduma o razrješenju Župana i njegovih zamjenika ».

**Članak 10.**

Ova Odluka stupa na snagu prvog dana od dana objave u «Županijskom glasniku» Ličko-senjske županije.

# PREDSJEDNICA

Nada Marijanović, mag.ing.silv., v.r.